CELEX: 32007R1178
Language: hu
Date: 2007-10-05 00:00:00
Title: A Bizottság 1178/2007/EK rendelete ( 2007. október 5. ) egyes áruknak a Kombinált Nómenklatúra szerinti besorolásáról

10.10.2007   
            
            
               HU
            
            
               Az Európai Unió Hivatalos Lapja
            
            
               L 264/3
            
         
      A BIZOTTSÁG 1178/2007/EK RENDELETE
   
   (2007. október 5.)
   egyes áruknak a Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokolás alapján, a táblázat 2. oszlopában feltüntetett KN-kód alá kell besorolni.
            
         
               (4)
            
            
               A Közösségben a kettős ellenőrzési rendszerekre, valamint a textiltermékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által az áruk Kombinált Nómenklatúrába történő besorolása tekintetében kiadott és az e rendeletnek meg nem felelő kötelező érvényű tarifális felvilágosítást a Közösségi Vámkódex létrehozásáról szóló, 1992. október 12-ei 2913/92/EGK tanácsi rendelet (2) 12. cikke (6) bekezdése értelmében a jogosult még 60 napig továbbra is felhasználhatja.
            
         
               (5)
            
            
               A Vámkódexbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kód alá kell besorolni.
   2. cikk
   A Közösségben a kettős ellenőrzési rendszerekre, valamint a textiltermékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kiadott és az e rendeletnek meg nem felelő kötelező érvényű tarifális felvilágosítások a 2913/92/EGK rendelet 12. cikke (6) bekezdése értelmében még 60 napig felhasználhatók.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 5-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 733/2007/EK rendelettel (HL L 169., 2007.6.29., 1. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  KN-kód
                  szerinti besorolás
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Két eltérő színű műszálas, kötött textilanyagból készült árucikk. Fürdőruhához alkalmas anyagból készült. A mell alá érő, két merevítős, vékony betétpárnás, előformázott kosárral rendelkező árut testre simulóan kell hordani.
                  Az árucikk levehető, keskeny vállpántokkal rendelkezik. A háton kapoccsal záródik. Az áru hátat körbevevő belső részén tapadó szalagok találhatók, amelyek az áru viselője hátára ragadnak, és a vállpánttal és az előformázott, merevítős kosárral együtt biztosítják, hogy az áru ne mozduljon el.
                  (bikinifelső formájú melltartó)
                  (Lásd 640 A. és 640 B. fényképet) (1)
                  
               
               
                  6212 10 90
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, a 61. árucsoporthoz tartozó megjegyzés 2. a) pontja, valamint a 6212, 6212 10 és a 6212 10 90 KN-kód szövege határozza meg.
                  Bár az anyag általános megjelenése, szabása és jellemzői miatt az áru egy kétrészes fürdőruha felső részének (bikini) tűnik, a 6112 vtsz. (fürdőruha) alá való besorolás kizárt, mivel az áru nem rendelkezik a kétrészes fürdőruha alsó részével. Lásd még a 6112 vtsz. HR-magyarázatának C. részét.
                  Az áru továbbá nem a 6112 vtsz. (fürdőruha) alá tartozó „hiányos áru” az értelmezésére szolgáló 2. a) általános szabály értelmében, mivel az áru nem rendelkezik a teljes áru (azaz a kétrészes fürdőruha) alapvető jellemzőjével, hiszen nem használható úszásra.
                  Az árut melltartóként a 6212 vtsz. alá kell besorolni, mivel ezen vtsz. alá tartozik mindenféle melltartó. Lásd a 6212 vtsz. HR-magyarázata 1. pontjának második bekezdését. A kétmerevítős, betétpárnás előformázott kosár a klasszikus melltartókra jellemző. Az áru viselőjének hátára tapadó csíkokkal, illetve a levehető vállpántokkal vagy anélkül „tartást biztosító ruházatnak” minősül. Lásd még a 6212 vtsz. HR-magyarázatának első bekezdését.
               
            
         
      
                  
                     
               
               
                  
                     
               
            
         (1)  A fényképek kizárólag szemléltető jellegűek.